rejauldu/bengali-wikipedia huggingface dataset:
ফলিত কণা পদার্থবিদ্যায়, নিউক্লিয় পদার্থবিদ্যায় বা নিউক্লিয় কারিগরীবিদ্যায় কণা শনাক্তকারী যন্ত্র বা পার্টিকেল ডিটেক্টর বা রেডিয়েশন ডিটেক্টর যন্ত্রের সাহায্যে আয়নিত কণা গুলিকে চিহ্নিত করা বা তাদের সঞ্চার পথকে চিহ্নিত করা হয়। মূলত নিউক্লিয় বিঘটনের সময় বা মহাজাগতিক বিকিরণের সময় বা নিউক্লিয় কণা গুলিকে ত্বরান্বিত করার সময় এই ধরনের আয়নিত কণার সৃষ্টি হয়। এই যন্ত্রটি দ্বারা কনাগুলির ভরবেগ, স্পিন, চার্জ ইত্যাদি নানা বিষয়কে পরিমাপ করা যায়।   উদাহরণ এবং প্রকারভেদ   থাম্ব|400px|বিভিন্ন ধরনের কণার শনাক্তকরণের সংক্ষিপ্তসার নানা ধরনের কণা শনাক্তকারী যন্ত্র আবিষ্কার করা হয়েছে। তাদের মধ্যে আয়নিত কণা শনাক্তকারী যন্ত্র এবং স্ফুলঙ্গযুক্ত কণা শনাক্তকারী যন্ত্র অন্যতম। এগুলি ছাড়াও সম্পূর্ণ ভিন্ন পদ্ধতিতে Čerenkov light ও transition radiation শনাক্তকরা হয়।  থাম্ব|ক্লাউড চেম্বারে অতিসম্পৃক্ত জলীয় বাষ্প দিয়ে কণা গুলির সঞ্চার পথকে দৃশ্যমান করা হয়েছে। আয়নিত কোন গুলি যাওয়ার পর বিমান চলে যাওয়ার পর যেমন পুচ্ছ তৈরি করে সেই রকমই একটি পুচ্ছ তৈরি করেছে থাম্ব|CERN এর bubble chamber থেকে প্রাপ্ত ছবি ঐতিহাসিক উদাহরণ  বাবেল চেম্বার  উইলসন ক্লাউড চেম্বার (ডিফিউসন চেম্বার)  ফটোগ্রাফিক প্লেট  তেজস্ক্রিয় বিকিরণ শনাক্তকরণ এর জন্য নিম্নলিখিত যন্ত্রগুলি ব্যবহার হয় । এগুলি বাণিজ্যিকভাবে বহুল পরিমানে উৎপাদন করা হয়। মূলত আণবিক চুল্লি, চিকিৎসা বিষয়ক বা পরিবেশ সম্বন্ধীয় ক্ষেত্রে ব্যবহার করা হয়।  গ্যাস-আয়নিত ডিটেক্টর (Gas-Filled Detector)  গাইগার-মুলার কাউন্টার  আয়নিত কক্ষ  সমানুপাতি গণক  স্ফুলিঙ্ক গণক  অর্ধপরিবাহী ডিটেক্টর  ডোসিমিটার  ইলেক্ট্রোস্কোপ  কণা ও নিউক্লিয় পদার্থবিদ্যায় ব্যবহৃত কিছু সাধারণ যন্ত্রাদি   গ্যাসীয় আয়নিত ডিটেক্টর  আয়নিত কক্ষ  সমানুপাতি গণক  Multiwire Proportional Chamber  ড্রিফ্ট কক্ষ  সময় প্রচ্ছায়া চেম্বার  গাইগার-মুলার টিউব  স্পার্ক চেম্বার  Solid-state detectors  semiconductor detectors and variants including CCDs  solid-state track detectors  Cherenkov detector  RICH (Ring Imaging Cherenkov Detector)  Scintillation counter and associated Photomultiplier or Photodiode / Avalanche photodiode  Lucas cell  Time of flight detector  Semiconductor detector  Silicon Vertex Detector  Transition radiation detector  Calorimeters  Microchannel plate detectors  Neutron detectors  বিষয়শ্রেণী:কণা সনাক্তকারী
মুগুরমাথা সাগর কাছিম বা ধজ্যা কাছিম বা আংটামাথা সাগর কাছিম (), (দ্বিপদ নাম: Caretta caretta) হচ্ছে কচ্ছপের একটি প্রজাতি। এই প্রজাতির কাছিম ভারত মহাসাগর, প্রশান্ত মহাসাগর, আটলান্টিক মহাসাগর, ভূমধ্যসাগর এবং নাতিশীতোষ্ণ অঞ্চলের উপকূলীয় এলাকায় পাওয়া যায়।জিয়া উদ্দিন আহমেদ (সম্পা.), বাংলাদেশ উদ্ভিদ ও প্রাণী জ্ঞানকোষ: উভচর প্রাণী ও সরীসৃপ, খণ্ড: ২৫ (ঢাকা: বাংলাদেশ এশিয়াটিক সোসাইটি, ২০০৯), পৃ. ৭৬-৭৭।    বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।বাংলাদেশ গেজেট, অতিরিক্ত, জুলাই ১০, ২০১২, গণপ্রজাতন্ত্রী বাংলাদেশ সরকার, পৃষ্ঠা-১১৮৪৪২।  তথ্যসূত্র  পাঠ  বিষয়শ্রেণী:ভারতের সরীসৃপ বিষয়শ্রেণী:বাংলাদেশের সরীসৃপ বিষয়শ্রেণী:বাংলাদেশের কচ্ছপ বিষয়শ্রেণী:বাংলাদেশের উভচর বিষয়শ্রেণী:ভারতের কচ্ছপ বিষয়শ্রেণী:আফগানিস্তানের সরীসৃপ বিষয়শ্রেণী:পাকিস্তানের সরীসৃপ বিষয়শ্রেণী:১৭৫৮-এ বর্ণিত সরীসৃপ বিষয়শ্রেণী:বিশ্বজনীন মেরুদণ্ডী বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা
সুলতান উদ্দিন ভূঞা একজন বাংলাদেশী কৃষিতত্ত্ববিদ ও শিক্ষাবিদ। তিনি বাংলাদেশ কৃষি বিশ্ববিদ্যালয়ের কৃষিতত্ত্ব বিভাগের অবসরপ্রাপ্ত অধ্যাপক এবং কিশোরগঞ্জে অবস্থিত বেসরকারি বিশ্ববিদ্যালয়, ঈশা খাঁ ইন্টারন্যাশনাল ইউনিভার্সিটির সাবেক উপাচার্য। ২০২১ সালে তিনি ইউজিসি অধ্যাপক নিযুক্ত হন।  শিক্ষা তিনি বাংলাদেশ কৃষি বিশ্ববিদ্যালয় থেকে কৃষিতে স্নাতক (সম্মান) এবং একই বিশ্ববিদ্যালয় থেকে কৃষিতত্ত্বে স্নাতকোত্তর ডিগ্রি লাভ করেন। তিনি পিএইচডি ডিগ্রি অর্জন করেছেন।  কর্মজীবন সুলতান উদ্দিন ভূঞা দীর্ঘকাল বাংলাদেশ কৃষি বিশ্ববিদ্যালয়ের (বাকৃবি) কৃষিতত্ত্ব বিভাগে অধ্যাপনা করেছেন। ২০১৬ সালে তিনি অবসর লাভ করেন।  কর্মজীবনে অধ্যাপনার পাশাপাশি তিনি বাকৃবি’র প্রভোস্ট, ছাত্র বিষয়ক উপদেষ্টা ও বিভাগীয় প্রধান ছিলেন। তিনি খুলনা বিশ্ববিদ্যালয়ের সিন্ডিকেট সদস্য, বাংলাদেশ কৃষি বিশ্ববিদ্যালয়, পটুয়াখালী বিজ্ঞান ও প্রযুক্তি বিশ্ববিদ্যালয় এবং সিলেট কৃষি বিশ্ববিদ্যালয়ের একাডেমিক কাউন্সিলের সদস্য, বাংলাদেশ সরকারি কর্ম কমিশনের সদস্য, জাতীয় ও আন্তর্জাতিক একাধিক সংস্থার পরামর্শকসহ বিভিন্ন গুরুত্বপূর্ণ দায়িত্ব পালন করেন।  সুলতান উদ্দিন ভূঞা ২০১৭ সালের ২ মার্চ থেকে ২০২১ সালের ১ মার্চ পর্যন্ত কিশোরগঞ্জে অবস্থিত বেসরকারি বিশ্ববিদ্যালয়, ঈশা খাঁ ইন্টারন্যাশনাল ইউনিভার্সিটির উপাচার্য হিসেবে দায়িত্ব পালন করেন। ২০২১ সালে তিনি বাংলাদেশ বিশ্ববিদ্যালয় মঞ্জুরী কমিশন কর্তৃক ইউজিসি অধ্যাপক নিযুক্ত হন।  প্রকাশনা কৃষি বিজ্ঞানের উপর বেশ কয়েকটি বই রচনার পাশাপাশি তিনি দেড়শতাধিক বৈজ্ঞানিক নিবন্ধ প্রকাশ করেছেন।  সদস্য সুলতান উদ্দিন ভূঞা বিভিন্ন পেশাজীবী সংগঠনের সদস্য।  তথ্যসূত্র  বিষয়শ্রেণী:বাংলাদেশী শিক্ষাবিদ বিষয়শ্রেণী:বাংলাদেশ কৃষি বিশ্ববিদ্যালয়ের শিক্ষক বিষয়শ্রেণী:বাংলাদেশ কৃষি বিশ্ববিদ্যালয়ের প্রাক্তন শিক্ষার্থী বিষয়শ্রেণী:ঈশা খাঁ ইন্টারন্যাশনাল ইউনিভার্সিটি, বাংলাদেশের উপাচার্য বিষয়শ্রেণী:ইউজিসি অধ্যাপক
পল্লবী কুলকার্নি (জন্ম: ১৫ জুন ১৯৮২) একজন ভারতীয় অভিনেত্রী যিনি প্রধানত হিন্দি টেলিভিশনে কাজ করেন। কুলকার্নি কেহতা হ্যায় দিল ধারাবাহিকে কারিশমা সিং ভান্ডারী, বৈদেহীতে বৈদেহী জয়সিংহ এবং ইতনা করো না মুঝে পেয়ারে রাগিনী প্যাটেল খান্নার চরিত্রে অভিনয়ের জন্য সবচেয়ে বেশি পরিচিত।   ব্যক্তিগত জীবন  কুলকার্নি ২০০৭ সালে মিহির নেরুরকারকে বিয়ে করেন, এরপর তিনি অভিনয় থেকে সামান্য বিরতি নেন। এই দম্পতির কায়ান নেরুকার নামে একটি ছেলে রয়েছে।   চলচ্চিত্র    ছায়াছবি  বছর শিরোনাম ভূমিকা মন্তব্য সূত্র ১৯৯৯ অর্জুন পণ্ডিত শিল্পা দীক্ষিত ২০০২ ক্রান্তি অনু সিং ২০১৭ মুন্না মাইকেল অতিথি উপস্থিতি   টেলিভিশন  বছর শিরোনাম ভূমিকা মন্তব্য সূত্র ১৯৯৯-২০০০ হাদ কর দি রিয়া ধনওয়া ২০০০ আজ ভি আতেত নেহা ২০০১-২০০২ কেয়া হাদসা কেয়া হাকীকত নিওনিকা "নিক্কি" চ্যাটার্জি বিভাগ: "হাদসা" ২০০৩-২০০৫ কেহতা হ্যায় দিল কারিশমা সিং ভান্ডারি ২০০৫ কায়সা ইয়ে পেয়ার হ্যায় নিজেই অতিথি উপস্থিতি ২০০৬ বৈদেহী বৈদেহী আর্যাবর্ধন জয়সিংহ ২০১৪-২০১৫ ইতনা করো না মুঝে পেয়ার রাগিনী প্যাটেল খান্না   ওয়েব ধারাবাহিক  বছর শিরোনাম ভূমিকা মন্তব্য সূত্র ২০২১ ১৯৬২: দ্য ওয়ার ইন দ্য হিলস জয়া ডিজনি+ হটস্টারে   তথ্যসূত্র   বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:জীবিত ব্যক্তি বিষয়শ্রেণী:১৯৮২-এ জন্ম বিষয়শ্রেণী:হিন্দি টেলিভিশন অভিনেত্রী বিষয়শ্রেণী:ভারতীয় টেলিভিশন অভিনেত্রী
কস্ততি রাশিয়ান-আমেরিকান সংবাদপত্র বা এপ্রোপস-কস্ততি সান ফ্রান্সিসকো বে অঞ্চলে প্রকাশিত একটি সাপ্তাহিক রুশ ভাষার সংবাদপত্র। Black, Catherine. "Kstati Hits the Mark in the Russian Community," New California Media, March 4, 2003  সম্পাদক হলেন নিকোলা সুন্দিয়েভ "Litquake: A Festival of Books, Ideas, & Community at the OFJCC"  এবং জান্না সুন্দেয়েভ। Shore, Elena. "How Do Ethnic Media Say "Illegal Immigrant?" New American Media, 2011  এটি ১৯৯৪ সালে প্রতিষ্ঠিত হয়েছিল Library of Congress  এবং এর সঞ্চালন রয়েছে ৯,০০০। Local Ad List    তথ্যসূত্র    বহিঃসংযোগ    সরকারী ওয়েবসাইট  বিষয়শ্রেণী:ক্যালিফোর্নিয়ার সংবাদপত্র বিষয়শ্রেণী:ক্যালিফোর্নিয়ার সাপ্তাহিক সংবাদপত্র
প্রিয়াঙ্কা গোস্বামী (জন্মঃ ১০ই মার্চ ১৯৯৬) একজন ভারতীয় অ্যাথলিট যিনি ২০ কিলোমিটার রেস ওয়াক প্রতিযোগিতায় অংশগ্রহণ করেন।   জীবনী  অ্যাথলেটিক্সে যাওয়ার আগে গোস্বামী আগে স্কুলে জিমন্যাস্টিকস অনুশীলন করতেন। কিন্তু দৌড় প্রতিযোগিতায় সফল প্রতিযোগীদের জন্য পুরস্কারের ব্যাগ উপলব্ধ থাকায় তিনি দৌড়ের প্রতি আকৃষ্ট হন।  ২০২১ ফেব্রুয়ারিতে, তিনি ২০ কিলোমিটার দৌড়ে ওপেন ইন্ডিয়ান চ্যাম্পিয়নশিপ জিতেছিলেন, ১: ২৮.৪৫ এর নতুন ভারতীয় রেকর্ড সহ এবং ২০২০ গ্রীষ্মকালীন অলিম্পিকের জন্য যোগ্যতা অর্জন করেছিলেন। তিনি এর আগে ২০১৭ সালে জাতীয় চ্যাম্পিয়নশিপ জিতেছিলেন।   তথ্যসূত্র    বহিঃসংযোগ    "অলিম্পিক সম্পর্কে রেসওয়াকার প্রিয়াঙ্কা গোস্বামীর কোনও ধারণা ছিল না। এবং তারপরে টোকিও 2020 হয়েছিল "" (thebridge.in থেকে)  বিষয়শ্রেণী:ভারতীয় নারী হাঁটা প্রতিযোগী বিষয়শ্রেণী:জীবিত ব্যক্তি বিষয়শ্রেণী:১৯৯৬-এ জন্ম বিষয়শ্রেণী:মজঃফরনগরের ব্যক্তি বিষয়শ্রেণী:২০২০ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:ভারতের অলিম্পিক মল্লক্রীড়াবিদ বিষয়শ্রেণী:কমনওয়েলথ গেমসে রৌপ্যপদক বিজয়ী ভারতীয় বিষয়শ্রেণী:কমনওয়েলথ গেমসের অ্যাথলেটিক্সে পদক বিজয়ী বিষয়শ্রেণী:উত্তরপ্রদেশের মল্লক্রীড়াবিদ বিষয়শ্রেণী:উত্তরপ্রদেশের নারী ক্রীড়াবিদ
কৃষ্ণদয়াল বসু (২৭ জানুয়ারি ১৮৯৭ — ৮ জানুয়ারি ১৯৭২) বাংলার প্রখ্যাত শিশু-সাহিত্যিক।সুবোধচন্দ্র সেনগুপ্ত ও অঞ্জলি বসু সম্পাদিত' সংসদ বাংলা চরিতাভিধান' প্রথম খণ্ড ( ৫ ম সংস্করণ ৩ য় মুদ্রণ) পৃষ্ঠা সংখ্যা ১৫৩ ISBN 978-81-7955-135-6   জন্ম ও শিক্ষাজীবন  কৃষ্ণদয়াল বসুর জন্ম অধুনা বাংলাদেশের ঢাকার চক-মীরপুরে। পিতার নাম হরিদয়াল বসু। ১৯১৬ খ্রীষ্টাব্দে ইংরাজীতে অনার্স সহ বি এ পাস করে কর্মজীবন শুরু করেন শিক্ষক হিসাবে। ময়মনসিংহের চন্দ্রকোনা হাই স্কুলের প্রধান শিক্ষক ছিলেন। ১৯২৮ খ্রীষ্টাব্দে পদত্যাগ করে কলকাতার মিত্র ইনস্টিটিউশনের শিক্ষক হয়ে আসেন। অবসরগ্রহণের আগে পর্যন্ত এখানেই সুখ্যাতির সঙ্গে ইংরাজী ও বাংলা ভাষার শিক্ষকতা করেন।   সাহিত্যচর্চা  শিক্ষকতার সাথে সাথে ছোটদের জন্য বহু পত্র-পত্রিকায় প্রচুর ছড়া ও কবিতা নিয়মিতই লিখতেন। সেসব শিশু ও কিশোর পত্র পত্রিকার মধ্যে অন্যতম ছিল 'খোকাখুকু', 'শিশুসাথী', 'পাঠশালা', 'কৈশোরিকা' প্রভৃতি। এই সমস্ত পত্রিকায় প্রকাশিত কবিতাগুলি পরে 'রুনুঝুনু' নামে পুস্তকাকারে প্রকাশিত হয়। ১৯৫৭ খ্রীষ্টাব্দে প্রকাশিত  তার অপর কবিতার বই  হল- 'ছড়া ও ছন্দ'। তার রচিত কয়েকটি পুস্তক স্কুলপাঠ্য হিসাবে এক সময় সমাদৃত ছিল।   পুস্তকসমূহ  অন্যান্য গ্রন্থগুলি হল -   মোহনা  অনুবাদ   ডেভিড লিভিংস্টোন  আন্দারসনের গল্প   ভার্জিন সয়েল মেঘদূত  অন্যান্য   পড়ার পরেও ভাবতে হয়  ''কথা নিয়ে খেলা  মৃত্যু  কৃষ্ণদয়াল বসু ১৯৭২ খ্রীষ্টাব্দের ৮ ই জানুয়ারি মৃত্যুবরণ করেন।  তথ্যসূত্র  বিষয়শ্রেণী:১৯৭২-এ মৃত্যু বিষয়শ্রেণী:১৮৯৭-এ জন্ম বিষয়শ্রেণী:বাঙালি শিশুসাহিত্যিক বিষয়শ্রেণী:বাঙালি অনুবাদক বিষয়শ্রেণী:বাঙালি লেখক
ঙ্গাগ-দ্বাং-ছোস-ক্যি-দ্বাং-ফ্যুগ () (১৬০৬-১৬৫২) তিব্বতী বৌদ্ধধর্মের দ্গে-লুগ্স ধর্মসম্প্রদায়ের পঞ্চম র্তা-ত্শাগ-র্জে-দ্রুং উপাধিধারী বৌদ্ধ লামা ছিলেন।  সংক্ষিপ্ত পরিচিতি ঙ্গাগ-দ্বাং-ছোস-ক্যি-দ্বাং-ফ্যুগ ১৬০৬ খ্রিষ্টাব্দে মধ্য তিব্বতের স্পুন-দ্রুগ-র্দ্জোং () অঞ্চলে জন্মগ্রহণ করেন। তার পিতা স্গাম-বু-দোন-গ্রুব () একজন অভিজাত ছিলেন এবং মাতা ব্সোদ-নাম্স-বু-'খ্রিদ () ছিলেন তৃতীয় দলাই লামার ভ্রাতুষ্পুত্রী। পাঁচ বছর বয়সে তাকে ছোস-ক্যি-র্গ্যাল-ম্ত্শান () নামক ষষ্ঠ দ্গা'-ল্দান-খ্রি-পার পুনর্জন্ম রূপে চিহ্নিত করা হয়। তিনি দ্রেপুং বৌদ্ধবিহার ও ল্হো-রোং () অঞ্চলে অবস্থিত র্তা-ত্শাগ-ল্হুন-গ্রুব-ব্দে-ছেন () বিদ্যায়তনে শিক্ষালাভ করেন। তার উল্লেখযোগ্য শিক্ষক ছিলে পঞ্চম দলাই লামা ও চতুর্থ পাঞ্চেন লামা। পরবর্তীকালে তিনি ব্যা-ফুগ-ম্দো-স্ঙ্গাগ্স-দার-র্গ্যাস-গ্লিং () নামক বৌদ্ধবিহারের প্রধান হিসেবে অধিষ্ঠিত হন। ১৬৪৩ খ্রিষ্টাব্দে তিনি ম্দো-খোগ () নামক স্থানে পাঁচটি বৌদ্ধবিহারকে একত্র করে দ্গা'-ল্দান-ব্শাদ-স্গ্রুব-গ্লিং () নামক বৌদ্ধবিহার প্রতিষ্ঠা করেন।  তথ্যসূত্র  বিষয়শ্রেণী:১৬০৬-এ জন্ম বিষয়শ্রেণী:১৬৫২-এ মৃত্যু বিষয়শ্রেণী:তাৎসাগ জেদ্রুং
রেওয়া () ভারতের মধ্য প্রদেশ রাজ্যের রেওয়া জেলার একটি শহর ও পৌর সংস্থা এলাকা।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৭৫ মিটার (৯০২ ফুট)।   জনসংখ্যার উপাত্ত  ভারতের ২০১১ সালের আদমশুমারি অনুসারে রেওয়া শহরের জনসংখ্যা হল ২৩৫,৬১৪ জন। এর মধ্যে পুরুষ ৫৪% এবং নারী ৪৬%।  এখানে সাক্ষরতার হার ৭১%। পুরুষদের মধ্যে সাক্ষরতার হার ৭৮% এবং নারীদের মধ্যে এই হার ৬৪%। সারা ভারতের সাক্ষরতার হার ৫৯.৫%, তার চাইতে রেওয়া এর সাক্ষরতার হার বেশি।  এই শহরের জনসংখ্যার ১৩% হল ৬ বছর বা তার কম বয়সী।   তথ্যসূত্র   বিষয়শ্রেণী:মধ্যপ্রদেশের নগর বিষয়শ্রেণী:ভারতের পৌর এলাকা বিষয়শ্রেণী:ভারতের পৌর নিগম বিষয়শ্রেণী:ভারতের প্রাক্তন রাজধানী শহর
কুচানস্কা মসজিদ () রোজা জে এর সাংস্কৃতিক ঐতিহ্যের অংশ। কুচি অঞ্চল থেকে আগতদের নামে নামকরণ করা কুচানস্কা মাহাল্লার বিশ্বাসীদের দ্বারা ১৮৩০ সালে এটি নির্মিত হয়েছিল। রোজা জে এর অন্যান্য কিছু মসজিদের বিপরীতে এটি তার আসল রূপে সংরক্ষিত আছে। রোজা জে এর ইতিহাসে অন্যতম প্রভাবশালী ব্যক্তি, ইয়াকুপ এফ. কার্দোভিচ এই মসজিদের জন্য জমি দান করেছিলেন।  গঠন মসজিদের কাঠামোতে এই অঞ্চলের মসজিদগুলির জন্য ব্যবহৃত একটি আদর্শ ভিত্তি এবং কাঠের একটি গ্যালারি, ছাদ এবং কাঠের মিনার রয়েছে। কাঠটি বোরোভিনা (পাইন) হিসাবে লিপিবদ্ধ করা হয়েছে। মসজিদটি বেশ কয়েকটি সংস্কারের মধ্য দিয়ে গেছে এবং খোলা গ্যালারিটি কাঁচ দিয়ে ঘেরা হয়েছে। তবুও, এটি যেভাবে নির্মিত হয়েছিল সেই রূপের বেশিরভাগ অংশই সংরক্ষিত আছে।  আরও দেখুন  সুলতান মুরাদ দ্বিতীয় মসজিদ  হাফিজ আব্দুর রহমান কুজেভিচ  রোজা জের অস্থাবর সাংস্কৃতিক সম্পত্তি  তথ্যসূত্র  বহিঃসংযোগ কুচানস্কা মসজিদ সম্পর্কে একটি ছোট চলচ্চিত্র  বিষয়শ্রেণী:রোজা জের মসজিদ বিষয়শ্রেণী:১৮৩০-এ অটোমান সাম্রাজ্যে প্রতিষ্ঠিত বিষয়শ্রেণী:মন্টেনিগ্রোর অটোমান স্থাপত্য
ফের্মি–ডির‍্যাক পরিসংখ্যান (এফ–ডি পরিসংখ্যান) হল এক ধরনের কোয়ান্টাম পরিসংখ্যান, যা পাউলির অপবর্জন নীতি মেনে চলা অনেকগুলি অ-মিথস্ক্রীয় অভিন্ন কণার সমন্বয়ে গঠিত একটি ব্যবস্থার পদার্থবিদ্যায় প্রযোজ্য। শক্তি অবস্থার উপর একটি ফলাফল হল কণার ফের্মি-ডির‍্যাক বিতরণ। এটির নামকরণ করা হয়েছে এনরিকো ফের্মি ও পল ডির‍্যাকের নামে, যাদের প্রত্যেকেই ১৯২৬ সালে স্বাধীনভাবে বন্টনটি গ্রহণ করেছিলেন (যদিও ফের্মি ডির‍্যাকের আগে এটি গ্রহণ করেছিলেন)।, translated as  ফের্মি–ডির‍্যাক পরিসংখ্যান পরিসংখ্যানগত বলবিদ্যা ক্ষেত্রের একটি অংশ এবং কোয়ান্টাম বলবিজ্ঞানের নীতিগুলি ব্যবহার করে।  এফ–ডি পরিসংখ্যানটি তাপগতিবিজ্ঞানগত ভারসাম্যে ফার্মিয়ন নামক অর্ধ-পূর্ণসংখ্যা স্পিন (১/২, ৩/২, ইত্যাদি) সহ অভিন্ন ও অভেদযোগ্য কণাগুলির ক্ষেত্রে প্রযোজ্য। কণার মধ্যে নগণ্য মিথস্ক্রিয়ার ক্ষেত্রে, ব্যবস্থাটিকে একক-কণা শক্তি অবস্থার পরিপ্রেক্ষিতে বর্ণনা করা যেতে পারে। ফলাফল হল এই অবস্থাসমূহের উপর কণাসমূহের এফ–ডি বিতরণ যেখানে কোনও দুটি কণা একই অবস্থা দখল করতে পারে না, যা ব্যবস্থার বৈশিষ্ট্যসমূহে যথেষ্ট প্রভাব ফেলে। এফ–ডি পরিসংখ্যান সাধারণত ইলেকট্রনের ক্ষেত্রে প্রয়োগ করা হয়, যা স্পিন ১/২ সহ এক ধরনের ফার্মিয়ন।  এফ–ডি পরিসংখ্যানের একটি প্রতিরূপ হল বসু–আইনস্টাইন পরিসংখ্যান (বি–ই পরিসংখ্যান), যা বোসন নামক পূর্ণসংখ্যা স্পিন (০, ১, ২, ইত্যাদি) সহ অভিন্ন ও অভেদযোগ্য কণাগুলির ক্ষেত্রে প্রযোজ্য। চিরায়ত পদার্থবিজ্ঞানে, ম্যাক্সওয়েল–বোলৎসমান পরিসংখ্যান (এম–বি পরিসংখ্যান) কণাগুলিকে বর্ণনা করতে ব্যবহার করা হয়, যেগুলি অভিন্ন ও পৃথকীকরণযোগ্য হিসাবে বিবেচিত হয়। বি-ই ও এম-বি উভয় পরিসংখ্যানের জন্য এফ-ডি পরিসংখ্যানের বিপরীতে একাধিক কণা একই অবস্থা দখল করতে সক্ষম।  তথ্যসূত্র  বিষয়শ্রেণী:ফের্মি–ডির‍্যাক পরিসংখ্যান বিষয়শ্রেণী:পরিসংখ্যানিক বলবিজ্ঞান
বালমার লরি অ্যান্ড কো. লিমিটেড (বিএল)  ১৮৬৭ সালের ১ ফেব্রুয়ারি ভারতের, কলকাতায়  দুই স্কটিশম্যান, জর্জ স্টিফেন বালমার এবং আলেকজান্ডার লরির দ্বারা একটি পার্টনারশিপ ফার্ম হিসাবে প্রতিষ্ঠিত হয়।  আজ বালমার লরি একটি মিনি রত্ন পাবলিক সেক্টর ভারত সরকার পেট্রোলিয়াম ও প্রাকৃতিক গ্যাস মন্ত্রণালয়ের অধীন এন্টারপ্রাইজ, যার ২৮৯৫ কোটি টাকার লেনদেন এবং মার্চ ৩১, ২০১৬ অনুযায়ী ₹ ২৩৪ কোটি টাকার লাভ।   ১৯২৪ সালে এটি একটি বেসরকারী লিমিটেড কোম্পানী হিসেবে ৪০ লাখ পাউন্ডের শেয়ার মূলধন, ১৯৩৬ সালে একটি পাবলিক লিমিটেড কোম্পানী এবং ১৯৭২ সালে ভারত সরকারের একটি উদ্যোগে পরিণত হয়।  ভারত ও বিদেশে তার ছয়টি যৌথ উদ্যোগের পাশাপাশি, বর্তমানে এটি একটি উৎপাদন এবং সেবা খাতের উভয় ক্ষেত্রেই একটি সংগঠন। বিল পণ্য ইস্পাত ব্যারেল, বিষেশ পিচ্ছিলকার পদার্থ, কর্পোরেট ভ্রমণ এবং সরবরাহ সেবা অন্তর্ভুক্ত। এর কার্যক্রম রাসায়নিক এবং সরবরাহ অবকাঠামো মধ্যে উপস্থিত রয়েছে।  এটি ভারতে ইস্পাত ব্যারেলের বৃহত্তম নির্মাতা।  কোম্পানির কলকাতায় সদর দফতর রয়েছে, এবং ভারত জুড়ে এবং যুক্তরাজ্যের বেডফোর্ডে অফিস রয়েছে।  তালিকা বালমার লরি নিম্নলিখিত সূচীগুলিতে তালিকাভুক্ত আছে:   এনএসই   বিএসই   আমেদাবাদ   কলকাতা   চেন্নাই কোড   বিএসই কোড: ৫২৩৩১৯   এনএসই কোড: বিএএলএমএলএডব্লুআরআইই    রয়টার্স: এলএলএমআর.বিও  ইতিহাস বালমার লরি ইনভেস্টমেন্টস (বিএলআই) একটি তালিকাভুক্ত বিশেষ উদ্দেশ্যমূলক গাড়ি যা বালমার লরিতে সর্বাধিক অংশীদারত্ব রয়েছে।   বালমার, লরি অ্যান্ড কো লিমিটেড, বিখ্যাত লন্ডন কোম্পানি মেরিভিয়েশার অ্যান্ড জোন্স লিমিটেড, অগ্নিনির্বাপক নির্মাতা, অগ্নিনির্বাপক যন্ত্রপাতি এবং অন্যান্য পণ্যগুলির জন্য ভারতের, কলকাতা এবং বোম্বে জন্য একমাত্র এজেন্ট ছিল। যখন তারা ১৯৮৪ সালে সাউথ ওয়েলসে তাদের কারখানা ত্যাগ করে, ম্যারিওয়েদার এবং সনস্ এখনও এই তথ্য সহ অন্তত একটি ব্রাস প্লেক স্টক ছিল।  তথ্যসূত্র  বিষয়শ্রেণী:পশ্চিমবঙ্গের সংস্থা বিষয়শ্রেণী:১৮৬৭-এ ভারতে প্রতিষ্ঠিত বিষয়শ্রেণী:ভারত সরকার কর্তৃক জাতীয়করণকৃত কোম্পানি বিষয়শ্রেণী:কলকাতা ভিত্তিক কোম্পানি বিষয়শ্রেণী:ভারতের সরকারি মালিকানাধীন কোম্পানি বিষয়শ্রেণী:১৮৬৭-এ প্রতিষ্ঠিত কোম্পানি বিষয়শ্রেণী:ভারতের ন্যাশনাল স্টক এক্সচেঞ্জে তালিকাভুক্ত কোম্পানি বিষয়শ্রেণী:বোম্বে স্টক এক্সচেঞ্জে তালিকাভুক্ত কোম্পানি বিষয়শ্রেণী:১৯২৪-এ প্রতিষ্ঠিত ভারতীয় কোম্পানি
শের বাহাদুর সুবেদি হল সিকিমের সিকিম ডেমোক্রেটিক ফ্রন্টের রাজনীতিবিদ। তিনি ২০১৪ সালে সিকিম বিধানসভা নির্বাচনে গিয়ালশিং-বার্নিয়াক আসন থেকে সিকিম ডেমোক্র্যাটিক ফ্রন্টের প্রার্থী হিসাবে নির্বাচিত হয়েছিলেন। তিনি ২০১৪ থেকে ২০১৮ সাল পর্যন্ত পঞ্চ চামলিংয়ের পঞ্চম মন্ত্রকের পল্লী ব্যবস্থাপনা ও উন্নয়ন, পঞ্চায়েতি রাজ এবং সহযোগিতা মন্ত্রী ছিলেন।Myneta   তথ্যসূত্র   বিষয়শ্রেণী:২০২৪-এ মৃত্যু বিষয়শ্রেণী:সিকিম ডেমোক্রেটিক ফ্রন্টের রাজনীতিবিদ বিষয়শ্রেণী:সিকিম বিধানসভার সদস্য ২০১৪-২০১৯ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:গ্যালশিং জেলার ব্যক্তি বিষয়শ্রেণী:সিকিম বিধানসভার সদস্য ১৯৯৯-২০০৪ বিষয়শ্রেণী:সিকিম বিধানসভার সদস্য ২০০৪-২০০৯ বিষয়শ্রেণী:১৯৫০-এর দশকে জন্ম
ফটিকছড়ি উত্তর বাংলাদেশের চট্টগ্রাম জেলার বর্তমান ফটিকছড়ি উপজেলার প্রস্তাবিত একটি বিভাজন। ফটিকছড়ি উপজেলার বাগানবাজার, দাঁতমারা, নারায়ণহাট, ভূজপুর, হারুয়ালছড়ি, সুয়াবিল এবং নাজিরহাট পৌরসভার ১, ২ ও ৩নং ওয়ার্ড নিয়ে উপজেলাটি গঠনের প্রস্তাব দেওয়া হয়েছে। ২০২৫ সালের ৮ সেপ্টেম্বর প্রি-নিকার সভায় এটি গঠনের প্রাথমিক প্রস্তাব গৃহীত হয়। প্রস্তাবিত ইউনিয়নসমূহ ২০০৭ সালে প্রতিষ্ঠিত ভূজপুর থানার আওতাধীন এলাকা।  তথ্যসূত্র  বিষয়শ্রেণী:চট্টগ্রাম জেলার উপজেলা বিষয়শ্রেণী:বাংলাদেশের উপজেলা
বুল্লা ইউনিয়ন বাংলাদেশের হবিগঞ্জ জেলার মাধবপুর উপজেলার একটি প্রশাসনিক এলাকা। আয়তন বুল্লা ইউনিয়নের আয়তন ১১,৮৭২ একর (৪৮.৮ বর্গ কিলোমিটার)।  ইতিহাস অনেক দিন পূর্বে ভুলবশত এক সন্ন্যাসী রাস্তা ভুলে এই স্থানে বসবাস শুরু করেন। পরর্তীতে এখানে জনবসতি শুরু হয় এবং তিনি এখানে বাস করতে শুরু করেন সেই থেকে তাহার নাম বুল্লা হয়।  বাংলাদেশ পরিসংখ্যান ব্যুরো (বিবিএস) পরিচালিত সর্বশেষ আদমশুমারি হলো ২০২২ সালের ৬ষ্ঠ জনশুমারি ও গৃহগণনা অনুযায়ী বুল্লা ইউনিয়নের মোট জনসংখ্যা ২১,৯৫৪ জন। এর মধ্যে পুরুষ ১০,৬০৩ জন এবং মহিলা ১১,৩৫১ জন। মোট পরিবার ৪,৩৬৯টি।   ভৌগোলিক উপাত্ত  পাহাড়ী মৃত্তিকায় গঠিত হলেও এই অঞ্চলটি মূলত সমভূমি। অবস্থান ও সীমানা   প্রশাসনিক কাঠামো  বুল্লা ইউনিয়ন মাধবপুর উপজেলার আওতাধীন ৮নং ইউনিয়ন পরিষদ। এ ইউনিয়নের গ্রামগুলো হল:  বানেশ্বর  মাহমুদপুর  গাগড়া বাড়ী  দক্ষিণ বরগ  মাল্লা  ধনকুড়া  পাটুলী  দক্ষিণ বুল্লা  উত্তর বুল্লা  রামপুর  মাঝিশ্বাইর  উজ্জ্বলপুর  রামেশ্বর (অংশ)  পৈলাবাড়ী  গোবিন্দপুর (অংশ)   শিক্ষাব্যবস্থা  ২০১১ সালের আদমশুমারি অনুযায়ী বুল্লা ইউনিয়নের সাক্ষরতার হার ৩৫.০৬%। এ ইউনিয়নে   ১টি নিম্ন মাধ্যমিক বিদ্যালয় ও ৯টি প্রাথমিক বিদ্যালয় রয়েছে।  যোগাযোগ ব্যবস্থা  ধর্মীয় উপাসনালয়  এখানে মুসলিম সংখ্যা গরিষ্ঠতা বেশি। মুসলিমদের পাশা পাশি হিন্দু ধর্মাবলম্বী রয়েছে। বুল্লা গ্রামে মুসলিমদের জন্য একটি বিশাল ঈদগাহ রয়েছে। প্রতিটি গ্রামে মসজিদ রয়েছে। বুল্লা গ্রামে হিন্দুদের জন্য একটি মন্দির রয়েছে।   খাল ও নদী বুল্লা ইউনিয়ন এ প্রায় ৩ টি নদী ও ১৭ টি খাল রয়েছে।  উল্লেখযোগ্য নদি হচ্ছে বগাজান নদী। বুল্লা ইউনিয়ন এর প্রায় প্রত্যাকটি খাল এই নদীতে মিশেছে। বর্ষাকালে প্রচুর পরিমানে দেশীয় মাছ পাওয়া যায়। এলাকায় প্রায় ৬০% মানুষ মাছ ধরে বর্ষাকালে জীবিকা নির্বাহ করে।   হাট-বাজার বুল্লা ইউনিয়নে ৩টি হাটবাজার রয়েছে।  উল্লেখযোগ্য হাটবাজার  বুল্লা বাজার  রামপুর বাজার  বানেশ্বর বাজার  দর্শনীয় স্থান  খাসটি নদীর ব্রীজ  বুল্লা বড় বাড়ী  উল্লেখযোগ্য ব্যক্তি  মাওঃ মরহুম  আসাদ আলী –— সাবেক সংসদ সদস্য।   সাবেক মন্ত্রী অ্যাডভোকেট মাহবুব আলী জনপ্রতিনিধি   চেয়ারম্যান: মোঃ শামসুল ইসলাম মামুন চেয়ারম্যানগণের তালিকা বর্তমান চেয়ারম্যান: মিজানুর রহমান  আরও দেখুন   মাধবপুর পৌরসভা;  মাধবপুর উপজেলা;  হবিগঞ্জ জেলা;  সিলেট বিভাগ;  বাংলাদেশের ইউনিয়নসমূহের তালিকা।   তথ্যসূত্র    বহিঃসংযোগ   বাল্লা ইউনিয়ন - জাতীয় তথ্য বাতায়ন।  বিষয়শ্রেণী:মাধবপুর উপজেলার ইউনিয়ন
প্রত্যবিজ্ঞা () বা প্রতিবিজ্ঞা হল কাশ্মীর শৈবধর্মের আদর্শবাদী, অদ্বৈতবাদী ও আস্তিক দর্শনের দর্শন যা নবম শতাব্দীতে উদ্ভূত হয়েছিল। ত্রিকা শব্দটি অভিনবগুপ্ত সমগ্র কাশ্মীর শৈবধর্মের প্রতিনিধিত্ব করতে বা প্রত্যবিজ্ঞা ব্যবস্থাকে মনোনীত করতে ব্যবহার করেছিলেন।Carl Olson, The Many Colors of Hinduism, Rutgers University Press, 2007,  page 237  নামটি উৎপলদেবের সবচেয়ে বিখ্যাত রচনা, ঈশ্বর-প্রতিবিজ্ঞা-কারিকা থেকে নেওয়া হয়েছে। ব্যুৎপত্তিগতভাবে, "প্রতিবিজ্ঞা" এর অর্থ হল "নিজের সম্পর্কে প্রত্যক্ষ জ্ঞান", "স্বীকৃতি।"  এই দর্শনের কেন্দ্রীয় থিসিস হল যে সবকিছুই হল পরম চেতনা, যাকে শিব বলা হয় এবং এই মৌলিক বাস্তবতাকে "পুনরায় উপলব্ধি করা" এবং শিবের সাথে চিহ্নিত ও আনন্দে নিমজ্জিত সীমাবদ্ধতা থেকে মুক্ত হওয়া সম্ভব।The Yoga of Kashmir Shaivism – S.Shankarananda, p. 45 এইভাবে, দাস (পাসু: মানব অবস্থা) বেড়ি (পাশ) ঝেড়ে ফেলে এবং প্রভু হয় (পতি: ঐশ্বরিক অবস্থা)।  তথ্যসূত্র  বিষয়শ্রেণী:কাশ্মীর শৈববাদ বিষয়শ্রেণী:অদ্বৈতবাদী বিষয়শ্রেণী:অদ্বৈতবাদ বিষয়শ্রেণী:হিন্দু সম্প্রদায় বিষয়শ্রেণী:ঈশ্বরবাদী ভারতীয় দর্শন
thumb|তরুণী শাকিলা শাকিলা জালালুদ্দিন, (শাকিলা জালাল নামেও পরিচিত) ছিলেন একজন রাজনীতিবিদ যিনি ভারতের পশ্চিমবঙ্গ রাজ্যের সমাজ কল্যাণ মন্ত্রনালয়ের উপমন্ত্রী হিসেবে দায়িত্ব পালন করেছেন। ১৯৬২ সালে ভারতীয় জাতীয় কংগ্রেসের হয়ে তিনি মাত্র ২৪ বছর বয়সে পশ্চিমবঙ্গের সংসদে প্রবেশ করেন। এর মাধ্যমে তিনি সব চেয়ে কম বয়সী সংসদ হিসেবে রেকর্ড গড়েছিলেন। নির্বাচনে তার প্রতিদ্বন্দ্বী ছিলেন সতন্ত্র প্রার্থী ফনিভূষণ মন্ডল। এখন পর্যন্ত, পশ্চিমবঙ্গের বাসন্তী নির্বাচনী এলাকায় তিনি সর্বোচ্চ সংখ্যক ভোট পেয়েছিলেন।  প্ররম্ভিক জীবন জালালুদ্দিন ছিলেন তৎকালীন পশ্চিমবঙ্গের রাজনীতিবিদ এবং কৃষি মন্ত্রনালয়ের উপমন্ত্রী অাব্দুস শুকুরের মেয়ে। ১৯৬০ সালে বিধানসভায় হঠাৎ করেই তার পিতার মৃত্যু হলে ভারতীয় জাতীয় কংগ্রেস তাকে তার পিতার স্থালাভিষিক্ত হতে অনুরোধ করেন। শাকিলা তার প্রথম নির্বাচন সহানুভূতির সহিত ৪২০০০ ভোটে জয় লাগ করেন। thumb রাজনৈতিক অর্জন শাকিলার মন্ত্রীত্বের প্রধান কার্যসমূহের মধ্যে অন্তর্ভুক্ত ছিল শিক্ষা ব্যবস্থাতে মানুষকে আগ্রহী করে তোলা, গ্রামীণ স্বাস্থ্য কেন্দ্রে প্রতিষ্ঠা এবং জনসংখ্যা বৃদ্ধি রোধ করতে সচেতনতা তৈরি করা। তার প্রথম মেয়াদে তিনি শিক্ষা কারিকুলামকে আন্তর্জাতিকীকরণ করেন। তার দ্বিতীয় মেয়াদে তিনি তার নির্বাচনী এলাকার প্রতিটি গ্রামে স্বাস্থকেন্দ্র নির্মাণ করেন। জন্ম নিয়ন্ত্রণের পিলের অত্যধিক মূল্য ও সচেতনার অভাবের কথা চিন্তা করে তিনি জন্মনিয়ন্ত্রণের জন্য লুপ ডিভাইস আইনসিদ্ধ করেন ও এব্যাপারে সচেতনতা তৈরি করেন। ১৯৬৮ সালে রাজনীতি থেকে অবসরের পূর্বে তিনি ১৯৬২ ও ১৯৬৭ সালে দুটি নির্বাচনে জয়লাভ করেন।  তথ্যসূত্র  বিষয়শ্রেণী:১৯৩৫-এ জন্ম বিষয়শ্রেণী:২০০৫-এ মৃত্যু বিষয়শ্রেণী:পশ্চিমবঙ্গ বিধানসভার নারী সদস্য বিষয়শ্রেণী:পশ্চিমবঙ্গ বিধানসভার সদস্য ১৯৬২-১৯৬৭ বিষয়শ্রেণী:দক্ষিণ চব্বিশ পরগনা জেলার ব্যক্তি বিষয়শ্রেণী:পশ্চিমবঙ্গের ভারতীয় জাতীয় কংগ্রেসের রাজনীতিবিদ বিষয়শ্রেণী:২০শ শতাব্দীর ভারতীয় নারী রাজনীতিবিদ বিষয়শ্রেণী:পশ্চিমবঙ্গ বিধানসভার সদস্য ১৯৬৭-১৯৬৯
এনরিকা পিক্কোলি (; জন্ম: ১৯ জানুয়ারি ১৯৯৯) হলেন একজন ইতালীয় সমলয় সাঁতারু, যিনি ইতালির প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।  পিক্কোলি ইতালির হয়ে ২০২০ এবং ২০২৪ গ্রীষ্মকালীন অলিম্পিকে অংশগ্রহণ করেছেন।   প্রারম্ভিক জীবন  এনরিকা পিক্কোলি ১৯৯৯ সালের ১৯শে জানুয়ারি তারিখে ইতালির ভেনেতোতে জন্মগ্রহণ করেছেন এবং সেখানেই তার শৈশব অতিবাহিত করেছেন।   খেলোয়াড়ি জীবন  পিক্কোলি ইতালির প্রতিনিধি হিসেবে ২০২৪ গ্রীষ্মকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।  তিনি লিন্দা চেররুতি, মার্তা ইয়াকোয়াচ্চি, সোফিয়া মাত্রোইয়ান্নি, লুক্রেৎসিয়া রুজ্জেইরো, ইসোত্তা স্পোর্তেল্লি, জুলিয়া ভেরনিচে এবং ফ্রাঞ্চেস্কা জুনিনোর সাথে ইতালির দল হিসেবে দলগত প্রতিযোগিতায় অংশগ্রহণ করেছিলেন; তারা প্রতিযোগিতাটির টেকনিকাল রুটিনে ২৭৭.৮৩০৪, ফ্রি রুটিনে ৩২৬.১৫০০ এবং অ্যাক্রোব্যাটিক রুটিনে ২৪১.৯৮৬৬ পয়েন্ট অর্জন করেছিলেন, যার ফলে সর্বমোট ৮৪৫.৯৬৭ পয়েন্ট নিয়ে তারা ৮ম স্থান অধিকার করেছেন।   তথ্যসূত্র    বহিঃসংযোগ     বিষয়শ্রেণী:১৯৯৯-এ জন্ম বিষয়শ্রেণী:জীবিত ব্যক্তি বিষয়শ্রেণী:ইতালীয় নারী সাঁতারু বিষয়শ্রেণী:ইতালীয় সমলয় সাঁতারু বিষয়শ্রেণী:ইতালির অলিম্পিক সমলয় সাঁতারু বিষয়শ্রেণী:২০২৪ গ্রীষ্মকালীন অলিম্পিকের সমলয় সাঁতারু বিষয়শ্রেণী:২০২০ গ্রীষ্মকালীন অলিম্পিকের সমলয় সাঁতারু বিষয়শ্রেণী:সমলয় সাঁতারে ইউরোপিয়ান গেমস পদক বিজয়ী বিষয়শ্রেণী:২০২৩ ইউরোপিয়ান গেমসের সমলয় সাঁতারু বিষয়শ্রেণী:২০১৫ ইউরোপিয়ান গেমসের সমলয় সাঁতারু বিষয়শ্রেণী:সমলয় সাঁতারে বিশ্ব সাঁতার প্রতিযোগিতার পদক বিজয়ী বিষয়শ্রেণী:২০২২ বিশ্ব সাঁতার প্রতিযোগিতার সমলয় সাঁতারু বিষয়শ্রেণী:২০১৯ বিশ্ব সাঁতার প্রতিযোগিতার সমলয় সাঁতারু